RheinEnergie stadionas

„RheinEnergie“ stadionas (vok. RheinEnergieStadion; 1923–2001 m. Miungersdorfo stadionas, vok. Müngersdorfer Stadion) – futbolo stadionas Šiaurės Reino-Vestfalijos žemės Kelno mieste (Vokietija), Miungersdorfo rajone. Savo namų rungtynes čia žaidžia FC Köln futbolo klubas. Stadione telpa 50 374 žiūrovai. Tarptautinių rungtynių metu stadiono talpa siekia 46 134, kadangi visi bilietai parduodami tik į sėdimas vietas. Čia vyksta ir amerikietiškojo futbolo komandos Cologne Centurions rungtynės. Stadionui suteiktas vietinės energijos kompanijos RheinEnergie AG vardas, jame yra FC Köln klubo muziejus. 2004 m. liepą Tarptautinis olimpinis komitetas apdovanojo stadioną bronzos medaliu už puikias sporto ir laisvalaikio praleidimo patalpas. Kadangi aplink stadioną nėra bėgimo takų, tai futbolo mėgėjai gali stebėti rungtynes iš arčiau. Stadiono ilgis – 220 m, plotis – 180 m, iki stogo – 33,25 m. Istorija Aikštė veikė nuo 1920 m., stadionas atidarytas 1923 m. rugsėjo 16 d. Jis vadinosi Miungersdorfo stadionu. Dukart buvo remontuojamas, 1972–1975 ir 2002–2004 m. Jame vyko 1988 m. Europos futbolo čempionatas. 2004 m. sausio 31 d. atidarytas naujasis – dabartinis stadionas. Šis stadionas jau yra trečias pastatytas toje pačioje vietoje. Stadione vyko 2005 m. FIFA konfederacijų taurė, sužaistos penkerios 2006 m. pasaulio futbolo čempionato rungtynės, vyko 2024 m. Europos futbolo čempionatas. Rungtynės Galerija Šaltiniai